هووخشتره

هووخشتره اتا شاه و حاکم بی‌یه که ماد سر حکومت کِرده. وه میون ۶۲۵ پ‌م تا ۵۸۵ پ‌م، سلطنت داشته. وه اولین کاری که هکرده، سکایی مردمون که ماد ره اشغال هاکرد بینه ره در هاکرده. بعد، آشور ره لشکر بکشی‌یه و زاگرس کوهون جه یور بورده و آشور شهر ره بیته. وه بابل امپراتوری جه متحد و هم‌باز بیّه و نبوپلسر جه دیدار داشته. اینتی موفق بیّه که نینوا، آشوریونِ نیشتگا]]، ره بیره. این گدر، دیگه دنیایِ ابرقدرت ره شکست هدا بینه و همینسه هووخشتره شه ارتش جه لیدیه و یونان وَری بورده تا ویشته جهون‌گشایی هاکنه. ونه آخرین تصرفات لیدیه دله بی‌یه که اونجه جنگ موقع، کسوف بیّه و دِ طرفِ سربازها ترس جه فرار هاکردنه و جنگ نیم‌کاله بمونسته. 

 منابع 

رج:ماد امپراتوری